Jusuf Nurkić

Jusuf Nurkić, nado o 23 de agosto de 1994 en Tuzla, é un xogador bosníaco de baloncesto profesional que xoga nos Phoenix Suns da National Basketball Association (NBA).

 Traxectoria profesional 
En outubro de 2012, tras pasar uns meses adestrando co KK Cedevita, asinou con eles un contrato de catro anos. En xaneiro de 2013 foi cedido ó KK Zadar ata o final da tempada na busca de máis minutos. Na súa segunda tempada no Cedevita, aumentou o seu número de minutos na pista ata os 16.3 por encontro, nos que fixo 11.6 puntos e 5.6 rebotes por partido.

O 26 de xuño de 2014, Nurkić foi seleccionado na 16ª posición do Draft da NBA de 2014 polos Chicago Bulls. Na mesma noite do Draft, foi traspasado ós Denver Nuggets.Nuggets get Gary Harris, Jusuf Nurkic in first round of 2014 NBA Draft O 31 de xullo de 2014, asinou o seu contrato cos Nuggets. O 29 de outubro de 2014, fixo o seu debut na NBA, acadando 5 puntos e 8 rebotes na vitoria dos Nuggets por 89-79 contra os Detroit Pistons. Nurkić foi elixido para participar no Rising Stars Challenge do NBA All-Star Weekend de 2015, en substitución de Steven Adams dos Oklahoma City Thunder, pero decidiu non participar no evento debido a motivos persoais, e foi substituído por Kostas Papanikolaou dos Houston Rockets.Nuggets' Jusuf Nurkic opts out of Rising Stars Challenge

O 13 de febreiro de 2017, Nurkić foi traspasado xunto ós dereitos da elección da primeira rolda do Draft dos Memphis Grizzlies, ós Portland Trail Blazers, a cambio de Mason Plumlee e unha elección da segunda rolda do Draft de 2018.

O 27 de setembro de 2023, Nurkić foi traspasado xunto a Grayson Allen, Nassir Little e Keon Johnson ós Phoenix Suns, nun traspaso entre tres equipos que enviou a Damian Lillard ós Milwaukee Bucks, e a Deandre Ayton, Jrue Holiday, Toumani Camara e unha elección da primeira rolda do Draft de 2029 ós Trail Blazers.

 Estatísticas NBA 
 Tempada regular 
 Tempada Equipo PX MIN %TC %3P %TL REB ASIS ROUB TAP PTS 2014–15 Denver 62  17.8  .446  .000  .636  6.2  .8  .8  1.1  6.9  2015–16 Denver 32  17.1  .417  .000  .616  5.5  1.3  0.8  1.4  8.2  2016–17 Denver 45  17.9  .507  .000  .496  5.8  1.3  0.6  0.8  8.0  2016–17 Portland 20  29.2  .508  .000  .660  10.4  3.2  1.3  1.9  15.2  Total  159  19.1  .469  .000  .601  6.4  1.3  0.8  1.2  8.5 

 Playoffs 
 Tempada Equipo PX MIN %TC %3P %TL REB ASIS ROUB TAP PTS 2016–17 Portland 1  17.0  .333  .000  .000  11.0  4.0  0.0  1.0  2.0 Total  1  17.0  .333  .000  .000  11.0  4.0  0.0  1.0  2.0

 Notas 

 Véxase tamén 
 Ligazóns externas 
 Perfil en NBA.com 
 Estatísticas en Basketball-Reference.com  

Categoría:Nados en 1994
Categoría:Nados no cantón de Tuzla
Categoría:Xogadores de baloncesto de Bosnia e Hercegovina
Categoría:Xogadores de baloncesto da NBA
Categoría:Pivotes de baloncesto
Categoría:Eleccións no Draft da NBA dos Chicago Bulls
Categoría:Xogadores do KK Cedevita
Categoría:Xogadores do KK Zadar
Categoría:Xogadores dos Denver Nuggets
Categoría:Xogadores dos Portland Trail Blazers
Categoría:Xogadores dos Phoenix Suns